open-index/open-wikipedia-markdown huggingface dataset:
Anna-Kaarina Kiviniemi

**Anna-Kaarina Kiviniemi** (ent. *Bentley*, s. 20. kesäkuuta 1948 Kihniö) on suomalainen musiikkitoimittaja ja säveltäjä. Kiviniemi on toiminut eri tehtävissä Yleisradiossa vuodesta 1971. Hänen parhaiten tunnettu laulunsa on Seija Simolan vuoden 1979 albumille *[[Katseen kosketus]]* levyttämä, Antoine de Saint-Exupéryn *[[Pikku prinssi]]* -sadun pohjalta syntynyt ”Kesytetty”, jonka myös Hector tulkitsee vuoden 2014 albumillaan *[[Hauras (albumi)|Hauras]]*.

Kiviniemi valmistui ensin luokanopettajaksi ja opiskeli sitten musiikinopettajaksi Sibelius-Akatemiasta. Vuonna 1971 hän pääsi kesätoimittajaksi Yleisradioon ja jatkoi siitä uudessa Kouluradion musiikkitoimittajan tehtävässä. Opetusohjelmista Kiviniemi siirtyi 1980-luvun alussa Yle TV1:n musiikkitoimittajaksi ja klassisen musiikin tuottajaksi.

Anna-Kaarina Kiviniemi on erikoistunut baletin ja oopperan sekä muiden näyttämöteosten televisiointeihin ja televisiosovituksiin. Vuonna 1993 tv-baletti *Liekki vedessä* sai Venla-kunniamaininnan. Vuonna 1990 Kiviniemen ohjaama tv-sovitus Paavo Heinisen oopperasta *[[Silkkirumpu]]* sai kunniamaininnan Prix Italia -kilpailussa.

Kiviniemi on ollut naimisissa Sibelius-Akatemian musiikkiteknologian professorin Andrew Bentleyn kanssa. Heillä on kaksi poikaa.

## Julkaisuja
**School music broadcasting in England and Finland*, Yle 1976.
**Musiikki 1–2, Peruskoulun ensimmäisen ja toisen luokan musiikkikirja*, yhdessä Jukka Jarvolan kanssa, Otava 1976.

## Lähteet

## Aiheesta muualla
*
*
Esa Vuorinen

**Esa Vuorinen** (s. 26. kesäkuuta 1945 Helsinki) on suomalainen elokuvaaja. Hän on toiminut Taideteollisen korkeakoulun elokuvauksen koulutusohjelman professorina. 

Vuorinen on saanut parhaan kuvauksen Jussi-palkinnot elokuvista *[[Runoilija ja muusa (elokuva)|Runoilija ja muusa]]* (1978) ja *[[Kaivo (elokuva)|Kaivo]]* (1992). Hänet on myös palkittu vuonna 1991 Guldbagge-palkinnolla elokuvasta Good Evening, Mr. Wallenberg (1990).

## Filmografia
* *[[Jouluksi kotiin (vuoden 1975 elokuva)|Jouluksi kotiin]]* (1975)
* *[[Runoilija ja muusa (elokuva)|Runoilija ja muusa]]* (1978)
* *[[Milka – elokuva tabuista]]* (1980)
* *[[Pedon merkki]]* (1981)
* *[[Ulvova mylläri (elokuva)|Ulvova mylläri]]* (1982)
* *[[Jäähyväiset]]* (1982)
* *[[Regina ja miehet]]* (1983)
* *[[Palava enkeli]]* (1984)
* ''Tuntematon sotilas'' (1985)
* *[[Riisuminen]]* (1986)
* *[[Huomenna (elokuva)|Huomenna]]* (1986)
* *[[Linna (vuoden 1986 elokuva)|Linna]]* (1986)
* *[[Good Evening, Mr. Wallenberg]]* (1990)
* *[[Ameriikan raitti]]* (1990)
* *[[Kaivo (elokuva)|Kaivo]]* (1992)
* *[[Drömkåken]]* (1993)
* *[[The Real McCoy]]* (1999)
* *[[Tango Kabaree]]* (2001)
* *[[Raja 1918]]* (2007)
* *[[Dear Alice]]* (2010)

## Lähteet

## Kirjallisuutta
* Naukkarinen, Lasse: ”Kannattaa olla rohkea”, Esa Vuorisen ja Pertti Mutasen haastattelu. *Filmihullu* 4/1979.
* Tammi, Eero: ”Pitkien varjojen maa”, Esa Vuorisen haastattelu. *Filmihullu* 1/2015.
C.S.I. Cyber

**C.S.I. Cyber** (*CSI: Cyber*) on  Anthony E. Zuikerin, Carol Mendelsohnin ja Ann Donahuen luoma yhdysvaltalainen rikosdraamasarja, jonka ensiesitys oli 4. maaliskuuta 2015 CBS-kanavalla. Sarjassa seurataan Yhdysvaltain keskusrikospoliisin FBI:n tietotekniikkarikollisuuteen keskittyvän osaston tutkijaryhmää.

*C.S.I. Cyber* on *[[C.S.I.|C.S.I:n]]* sisarsarja ja kaikkiaan neljäs *C.S.I.*-sarja. Sarjan päähenkilö, Patricia Arquetten esittämä FBI-agentti ja kyberpsykologi Avery Ryan esiteltiin 30. huhtikuuta 2014 esitetyssä *C.S.I:n* jaksossa ”Kitty”.

Sarjan toisella kaudella tutkijaryhmään liittyy alkuperäisen *C.S.I:n* päähenkilö D.B. Russell (Ted Danson).

CBS lopetti sarjan ja koko CSI sarjaperheen kahden kauden jälkeen.

## Nykyiset päähenkilöt

## Entiset päähenkilöt

## Lähteet

## Aiheesta muualla
* ''C.S.I. Cyber'' CBS:n sivustolla 
*
Gerrardinaceae

**Gerrardinaceae** on pieni afrikkalainen kasviheimo koppisiemenisten Huerteales-lahkossa. Heimossa on vain parilajinen *[[Gerrardina]]*-suku.

## Tuntomerkit
Kasvit ovat vähän tunnettuja puita tai pensaita. Niiden lehdet ovat hammaslaitaisia. Terälehdet ovat kynnellisiä, ohuita ja pieniä, ja heteet sijaitsevat niiden kanssa kohdakkain. Kukassa on kupumainen mesiäinen. Siemenet ovat meheväkuorisia ja niissä on vähäpätöinen alkio.

## Levinneisyys
Heimo/suku kasvaa Afrikan itä- ja eteläosissa.

## Luokittelu
*Gerrardina*-suvussa on kaksi lajia. Aikaisemmin ne vietiin Flacourtiaceae-heimoon, joka on nyttemmin hajonnut moneen osaan suurimman osan ollessa Malpighiales-lahkossa (kapikkikasvit ja pajukasvit).

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Gerrardina.gif
* Kuvia ym.: http://tolweb.org/Gerrardina/93755
Baldassarre Negroni

**Baldassarre Negroni** (21. tammikuuta 1877 Rooma – 18. heinäkuuta 1948 Rooma) oli italialainen elokuvaohjaaja.

Aatelisperheeseen syntynyt Negroni valmistui lakimieheksi ja toimi pörssivälittäjänä. Vuonna 1911 hän alkoi työskennellä Cinesillä aluksi kuvaajana ja myöhemmin ohjaajana. Vuonna 1912 hän perusti asianajaja Gioacchino Mecherin kanssa tuotantoyhtiö Celio Filmin, jolle hän ohjasi joukon Francesca Bertinin, Emilio Ghionen ja Alberto Collon tähdittämiä hienostuneita melodraamoja. Negronin merkittävin teos on pantomiimielokuva *Histoire d’un Pierrot* (”Pierrot’n tarina”, 1913), jossa hän pyrki sovittamaan yhteen kuvan ja Mario Pasquale Costan säveltämän musiikin. Se on yksi ensimmäisistä mykkäelokuvista, joissa musiikin on tarkoitus muodostaa olennainen osa katsomiskokemusta. Vuonna 1913 Negroni ohjasi myös Augusto Geninan käsikirjoittaman elokuvan *L’anima del demi-monde* (”Puolimaailman henki”), joka oli Emilio Ghionen ensiesiintyminen myöhemmin Za-la-mortina tunnettuna herrasmiesvarkaana.

Vuosina 1914–1915 Negroni työskenteli Milano Filmsin ja vuosina 1915–1921 roomalaisen Tiber Filmin ja sen tytäryhtiön Film d’Arte Italianan ohjaajana. Negroni teki lukuisia melodraamoja ja seikkailuelokuvia näyttelijädiiva Hesperian (Olga Mambelli) kanssa, josta vuonna 1923 tuli hänen virallinen vaimonsa. Niistä tunnetuin lienee *La signora delle camelie* (”Kamelianainen”, 1915), joka kilpaili Gustavo Serenan ja Francesca Bertinin samaan aikaan kuvaaman samannimisen elokuvan kanssa. 1920-luvun alussa Negroni liittyi epäonniseen Unione Cinematografica Italianaan ja työskenteli sen jälkeen tuottaja Stefano Pittalugalle, jolle hän ohjasi muun muassa Bartolomeo Paganon kolme viimeistä elokuvaa. Äänielokuvan tultua Negroni ohjasi suositun musiikkikomedian *Due cuori felici* (”Kaksi onnellista sydäntä”, 1932), mutta työskenteli sen jälkeen lähinnä tuotantopäällikkönä. Hänen viimeinen ohjaustyönsä oli komedia *L’ambasciatore* (”Suurlähettiläs”) vuonna 1936.

## Lähteet

## Aiheesta muualla
* Internet Movie Database: Baldassarre Negroni
Örebron muotokuva

**Örebron muotokuva** () on marsalkka Jean-Baptiste Bernadottea esittävä muotokuva. Muotokuva esittää Bernadottea tarmoa ja voimaa uhkuvana sotamarsalkan puvussa. Kun Ruotsin säätyvaltiopäivät kokoontuivat vuonna 1810 Örebrohon valitsemaan maalle kruununperillistä, valtiopäiville esiteltiin tämä muotokuva Bernadottesta. Kuva teki tiettävästi vaikutuksen valtiopäiväedustajiin. Valtiopäivät valitsivat Bernadotten kruununperilliseksi ja hänestä tuli myöhemmin Ruotsin kuningas Kaarle XIV Juhana (ja Norjan kuningas Kaarle III Juhana).

Maalauksen teki Hilaire Le Dru. Pierre-Michel Alix teki sen pohjalta kaiverruksen.

## Lähteet
Petenaeaceae

**Petenaeaceae** on yhden kasvilajin (*Petenaea cordata*) käsittävä keskiamerikkalainen koppisiemenisheimo Huerteales-lahkossa.

## Tuntomerkit
*Petenaea cordata* on puu tai kookas pensas, jonka lehdet sijaitsevat kierteisesti ja ovat kourasuoniset, tiheähampaiset ja korvakkeelliset. Kukat sijaitsevat haaraisissa kukinnoissa. Kukassa on yksikiehkurainen kehä, jossa on vaaleanpunaisia väkäskarvoja sisäpinnalla ja tyvirauhasia. Heteitä on 8–12. Yhdislehtinen sikiäin koostuu viidestä emilehdestä, ja siinä on paljon siemenaiheita; vartalo on pitkä. Hedelmä on liuskainen marja, jossa vartalon jäänne on jäljellä.

## Levinneisyys
Laji kasvaa Keski-Amerikassa.

## Luokittelu
*Petenaea cordata* luokitellaan nykyään Huerteales-lahkoon, ja sen lähin sukulaisheimo on Gerrardinaceae. Aiemmin sitä on pidetty lehmusten (ent. heimo Tiliaceae) ja heimon Elaeocarpaceae sukulaisena. On myös molekyylitaksonomisia viitteitä siitä, että se saattaisi olla sukua Muntingiaceae-heimolle, joka on lahkossa Malvales.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]." will do. http://www.mobot.org/MOBOT/research/APweb/.

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Petenaea.gif
* Kuva: http://tcf.bh.cornell.edu/imgs/lkelly/r/Tiliaceae_Petenaea_cordata_4852.html
Pajafella

**Pajafella** (s. 15. heinäkuuta 1992, Nokia ) on tamperelainen rap-artisti, joka liittyi vuonna 2015 PME Recordsiin. Pajafella julkaisi esikois-EP:nsä 20. huhtikuuta 2016.

Pajafella on lähtöisin Nokialta. Pienenä Pajafella herätti kotipaikkakunnallaan huomiota koulun ainoana tummaihoisena poikana.

## Diskografia

### Albumit

* *Fella, Fella, Fella (2019)*

### Mixtapet
* *Näsinneulahigh* (2014)
* *Puskist* (2016)

### EP:t

* *Luukku Auki* (2016)
* *Duunii Ilman Cveet* (2017)
* *Luukku Auki 2* (2017)

### Singlet:



### Vierailijat:



## Lähteet

## Aiheesta muualla
* Pajafella Facebookissa
*Pajafella Instagramissa
* Pajafella PME Recordsin sivuilla
Roberto Roberti

**Roberto Roberti** (oikealta nimeltään *Vincenzo Leone*, 5. huhtikuuta 1879 Torella dei Lombardi, Avellinon maakunta – 6. maaliskuuta 1959 Rooma) oli italialainen mykkäelokuvien ohjaaja ja näyttelijä.

Napolissa teatterinäyttelijänä työskennellyt Roberti palkattiin vuonna 1912 Aquila Filmsille, jossa hän ohjasi seikkailuelokuvia ja melodraamoja. Vuonna 1917 Roberti työskenteli Francesca Bertinin kanssa Caesar Filmillä. Oltuaan vähän aikaa Itala Filmillä hänestä tuli Bertinin pääohjaaja vuosina 1918–1921. 1920-luvun jälkeen Roberti ohjasi vain muutamia elokuvia. Hän ja Bertini olivat spagettiwesterneistään tunnetun Sergio Leonen vanhemmat.

## Lähteet

## Aiheesta muualla
* Internet Movie Database: Roberto Roberti
Tapisciaceae

**Tapisciaceae** on pieni aasialainen ja amerikkalainen kasviheimo koppisiemenisten Huerteales-lahkossa.

## Tuntomerkit
Heimon kasvit ovat pieniä puita tai pensaita, joiden lehtiasento on kierteinen. Lehdet ovat korvakkeellisia, pääteparisia tai kolmilehdykkäisiä, ja lehdyköiden nivelkohdissa on rauhasia ja pikkukorvakkeet. Pienissä kukissa on yhdis- tai erilehtinen verhiö ja tavallisesti mesiäinen. Sikiäin on väliseinäinen tai -seinätön, ja vartalo on haarainen tai vartalot ovat enemmän tai vähemmän erillisiä. Kussakin emilehdessä on yksi siemenaihe pohjaistukassa. Hedelmä on joskus luumarja.

## Levinneisyys
Heimon lajeista *[[Tapiscia sinensis]]* kasvaa Kiinassa, muut lajit Etelä-Amerikan luoteisosassa.

## Luokittelu
Tapisciaceae käsittää kaksi sukua (*[[Tapiscia]]* ja *[[Huertea]]*) ja viisi lajia. Ne sisällytettiin pitkään kotapähkinäkasveihin (Staphyleaceae) tai sittemmin Sapindales-lahkoon.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta (fossiililöytöjä sinisellä)
Mind Riot

**Mind Riot** oli vuosina 1990–1998 toiminut joutsenolainen metalliyhtye. Sen musiikkityyli kehittyi alkuaikojen thrash- ja death metalista myöhempään alternative metaliin.

Mind Riotilta ilmestyi 1990-luvun puolivälissä kaksi albumia. Jälkimmäinen albumi, vuoden 1996 *[[Inferno Go-Go]]*, jäi kuitenkin käytännössä julkaisematta yhtyeen italialaisen levymerkin Godhead Recordingsin alasajon myötä, mihin hiipui myös yhtyeen toiminta. Yhtyeen viimeinen levytys oli *[[Suomi Finland Perkele (lehti)|Suomi Finland Perkele]]* -lehden *”How to Understand Finland!?” First Lesson* -kokoelma-albumilla vuonna 1998 julkaistu ”Isolation”.

Mind Riotin laulaja-kitaristi Tuomo Saikkonen on sittemmin tullut tunnetuksi Mokoman kitaristina ja Sakara Recordsin toimitusjohtajana. Myös rumpali Raikko Törönen on soittanut Mokomassa. Saikkonen ja kitaristi Juha Javanainen ovat soittaneet myös The Machetessa.

Yhtye teki yhden keikan mittaisen paluun helmikuussa 2007, jolloin se, The Siissidös ja Charged esiintyivät Helsingin Semifinal-klubilla. Sakara Records julkaisi Mind Riotin *Inferno Go-Go* -albumin uudelleenmasteroituna vuonna 2015. __NOTOC__

Mind Riot kutsuttiin esiintymään Tuskaan kesällä 2017. Alkuperäistä rytmisektiota ei enää saatu yhtyeen riveihin, joten heidät korvasi Mokoma-yhtyeestä tuttu Kuisma Aalto sekä The Macheten rumpali Teemu Saikkonen. Vanhempi Saikkonen osallistui yhtyeen toimintaan jo sen varsinaisella toimintakaudella ajoittaisena Törösen sijaisena. 

Tuskan keikka innosti yhtyettä julkaisemaan myös uutta musiikkia. Neljän biisin *Come Undone* EP:n keväällä 2017 Tuomo Saikkosen johtaman Sakara Recordsin kautta.

Vuonna 2021 Mind Riot aktivoituu jälleen. Neljä kappaletta sisältävä *Abyss* EP julkaistaan 17.9.2021 Sakara Recordsin kautta. Minialbumin tuotannosta vastaa Miitri Aaltonen ja masteroinnista Chartmakersin Svante Forsbäck.

## Jäsenet
* Juha Javanainen – kitara (1990 -)
* Tuomo Saikkonen – laulu, kitara (1990 -)
* Teemu Saikkonen – rummut (2017 -)
* Kuisma Aalto – basso (2017 -)
* Kirill Lorech – bassokitara (1990 - 1997)
* Raikko Törönen – rummut (1990 - 1997)

## Julkaisut
**Albumit**
* 
* 

**Minialbumit**
* 
*Come Undone (Sakara Records, 2017)
*Abyss (Sakara Records, 2021)

## Lähteet

## Aiheesta muualla
* Mind Riot Facebookissa
* 
* Mind Riotin ”Isolation” (2015) YouTube-sivustolla
Dipentodontaceae

**Dipentodontaceae** on pieni aasialainen ja amerikkalainen kasviheimo koppisiemenisten Huerteales-lahkossa.

## Tuntomerkit
Heimon kasvit ovat puita. Lehdet sijaitsevat kahdessa rivissä ja ovat sulkasuonisia ja korvakkeellisia. Verhiö ja teriö ovat toistensa kaltaisia. Kussakin emilehdessä on kaksi pohjaistukallista siemenaihetta. Hedelmä on kehälehtien suojaama.

## Levinneisyys
Heimo kasvaa Kaakkois-Aasiassa ja Malaijien saaristossa sekä Meksikosta Peruun ulottuvalla alueella.

## Luokittelu
Heimoon kuuluu kaksi sukua ja 16 lajia.

Etelä-Kiinassa ja siihen rajoittuvassa osassa Myanmaria, Intiassa ja Vietnamissa kasvava *[[Dipentodon sinicus]]* on sukunsa ainoa laji. Sen korvakkeet ovat liuskaisia ja kukinto sarjamainen. Siinä on 5–7-lukuisia kukkia, joissa on maljamainen hypantio, mesirauhasia ja kolmesta emilehdestä muodostunut yhdislehtinen sikiäin. Siinä on pohjaistukka. Hedelmä on sivuilta litistynyt ja avautuva sekä yksisiemeninen.

*[[Perrottetia]]*-sukuun kuuluu noin 15 lajia, jotka kasvavat Kiinasta Malaijien saaristoon ulottuvalla alueella, Koillis-Australiassa, Havaijilla ja Meksikosta Boliviaan ulottuvalla alueella. Joillakin lajeilla lehtiasento on kierteinen; tavallisesti se on kaksirivinen. Kukinto koostuu viuhkomaisista osakukinnoista. Kukat saattavat olla yksineuvoisia, ja niissä on mesiäiskehrä. Sikiäin on monilokeroinen ja vartalo lyhyt. Siemenkuori on enemmän tai vähemmän mehevä.

Dipentodontaceae-heimo on aiemmin liitetty Santalales-lahkoon sikiäimen rakenteen perusteella, sitten orvokkikasvien (Violaceae) yhteyteen, sitten omaan lahkoonsa, mutta edelleen lähelle orvokkikasveja. Lähin sukulaisheimo on nykykäsityksen mukaan Tapisciaceae.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta, *Dipentodon*: http://www.mobot.org/mobot/research/apweb/maps/Dipentodonaceae.gif
* Levinneisyyskartta: *Perrottetia*: http://www.mobot.org/mobot/research/apweb/maps/Perrotettia.gif
Krootila

**Krootila** on Kokemäellä sijaitseva kylä ja kaupunginosa, joka on noin kilometrin verran kaupungin keskustaajaman Tulkkilan eteläpuolella Sonnilanjoen länsirannalla. Pientaloalueen lisäksi se muodostuu lähinnä maaseutumaisesta asutuksesta ja peltoaukeasta. Krootilan läpi kulkee Tampere–Pori-rata sekä Kokemäen keskustasta valtatie 2:lle johtava yhdystie 2471. Siellä toimii lisäksi Finnamyl Oy:n perunatärkkelystehdas, joka työllistää noin 25 henkeä. Krootila tunnetaan myös vuonna 1960 tapahtuneesta niin sanotusta uunisurmasta.

## Historia
Alueella on ollut asutusta jo pronssikaudella. Krootilan vanha kylä sijaitsi alun perin hieman nykyistä pohjoisempana Kokemäenjoen rannalla, josta sen talot 1700-luvun lopun isojaon myötä siirrettiin kauemmas peltojen keskelle. 1400-luvulla kylä kuului Olavi Knuutinpoika Tolkille ja vuodesta 1437 lähtien se oli Turun tuomiokirkon pappisalttarin prebenda eli palkkaetu. Krootilan alkuperäinen nimi oli saksalaisperäinen Grothusen, jonka taustalla olivat Kokemäenjoella keskiajalla purjehtineet saksalaiset kauppiaat.

## Lähteet
Soitinrakentajat AmF

**Soitinrakentajat AmF** oli Pohjois-Savon Leppävirralla vuosina 1985–2015 toiminut suomalainen soitinrakentajayritys. Tämä usean soitinrakentajan yhteisö tunnettiin muun muassa suomalaisten 5–40 -kielisten kanteleiden valmistajana. Soitinrakentajat valmistivat uusia ja huoltivat vanhoja kanteleita, mutta myös muita soittimia, kuten jouhikkoja, kitaroita ja rumpuja.

Osakeyhtiömuotoon yhteisö muuttui vuonna 2007. Osakemuotoisen yritystoiminnan hiipumisen seurauksena yhtiö päätti hakeutua konkurssiin elokuussa 2015. Soitinrakentajista ainakin kaksi päätti jatkaa soitinrakennusta ja soittimien huoltoa erillisinä ammatinharjoittajina tämän jälkeenkin.


File:Soitinrakentajat AmF - 19-kielinen kannel soitinrakentajan työpöydällä - Leppävirta - m.jpg| Työpöydällä kanteleentekijän omaan käyttöön valmistama 19-kielinen kannel.
File:Soitinrakentajat AmF - Puolisävelaskeleenvaihtajan kiinnitys 6-kieliseen kanteleeseen - Leppävirta - m.jpg| Kuvassa Jyrki Pölkki asentaa puolisävelaskeleenvaihtajaa 6-kieliseen kanteleeseen.
File:Tekeilläolevia koulukanteleita - Soitinrakentajat - Leppävirta - m.jpg|Soitinrakentajat AmF:n valmistumassa olevia 5- tai 6- kielisiä kanteleita.


## Lähteet

## Aiheesta muualla
*
Il Volo

**Il Volo** (italiaa, ) on italialainen oopperapop-musiikkia esittävä yhtye, joka on perustettu vuonna 2010. Yhtyeen jäsenet ovat tenorit Piero Barone ja Ignazio Boschetto sekä baritoni Gianluca Ginoble. Il Volo perustettiin vuonna 2010 yhtyeen jäsenien osallistuttua samana vuonna italialaiseen laulukilpailuun *Ti Lascio Una Canzone*.

## Tietoja
Il Volo on julkaissut viisi albumia. Ensimmäisen albuminsa *Il Volon* se julkaisi vuonna 2010. Vuonna 2012 yhtye julkaisi albumin *We Are Love* ja seuraavana vuonna joulualbumin *Buon Natale: The Christmas Album*. Vuonna 2015 yhtye julkaisi lyhyen soiton *Sanremo Grande Amore*, jonka kaikki kappaleet liittyvät San Remon musiikkifestivaaliin. Il Volon viimeisin albumi on vuonna 2015 julkaistu *L’amore si muove*. Il Volo on esiintynyt myös Barbra Streisandin kanssa. Yhtyeellä on myös kaksi Billboard Latin Music Award -palkintoa. Il Volo piti Veronan areenalla konsertin italialaisen säveltäjän Ennio Morriconen kunniaksi kesällä 2021. Marraskuussa 2021 trio julkaisi Morriconelle omistetun tributtialbumin nimeltä *Il Volo Sings Morricone*.

### Eurovision laulukilpailu 2015
Helmikuussa 2015 Il Volo voitti San Remon musiikkifestivaalit, joiden voittajana se pääsi edustamaan Italiaa vuoden 2015 Eurovision laulukilpailussa. Yhtye esitti kilpailussa kappaleen ”Grande amore” ja sijoittui kolmanneksi.

## Diskografia
### Albumit
* *Il Volo* (2010, Geffen Records)
* *We Are Love* (2012, Geffen Records)
* *Buon Natale: The Christmas Album* (2013)
* *Sanremo grande amore* (2015, Columbia Records)
* *L’amore si muove* (2015, Sony Music International)
**Ámame* (2018)
**Musica* (2019)
**Il Volo Sings Morricone* (2021)

## Lähteet

## Aiheesta muualla
Henna Lindholm

**Henna Lindholm** (s. 4. toukokuuta 1989 Helsinki) on suomalainen jäätanssija. Hänen parinsa oli Ossi Kanervo. Lindholm edusti Helsingin luistelijoita. Heidän valmentajanaan toimi Maurizio Margaglio. Lindholm ja Kanervo voittivat kolme Suomen-mestaruutta vuosina 2011, 2012 ja 2014. He osallistuivat kaksiin MM-kilpailuihin. Vuonna 2012 he voittivat Pohjoismaiden mestaruuden ja vuonna 2014 Bavarian Open -pronssia.

Lindholm ja Kanervo lopettivat luistelu-uransa keväällä 2015.

## Lähteet
Diklorofeeni

**Diklorofeeni** (C13H10Cl2O2) on fenoleihin kuuluva orgaaninen yhdiste. Ainetta käytetään muun muassa fungisidina ja eläinlääketieteessä loismatojen hävittämiseen.

## Ominaisuudet
Diklorofeeni on huoneenlämpötilassa väritöntä kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin, dietyylieetteriin, di-isopropyylieetteriin ja asetoniin.

## Valmistus ja käyttö
Diklorofeenia valmistetaan lisäämällä formaldehydin vesiliuosta rikkihappoa sisältävään p-kloorifenolin metanoliliuokseen. Reaktio tapahtuu 50&ndash;65 °C:n lämpötilassa. 

Diklorofeenia käytetään maataloudessa *Fusarium*-suvun homeita vastaan. Sitä voidaan myös käyttää sammalen hävittämiseen nurmikolta, katolta tai seinistä, antimikrobisissa saippuoissa, paperin ja tekstiilien antimikrobisissa käsittelyissä sekä voiteluaineiden säilöntäaineena. 1940-luvulta sitä on käytetty koirien ja kissojen loismatojen häätämiseen ja se tehoaa esimerkiksi heisimatoihin. Se aiheuttaa kuitenkin haittavaikutuksina oksentelua, minkä vuoksi se on suurimmaksi osaksi korvattu pratsikvanteelilla ja niklosamidilla.

## Lähteet
Daniel Stock

**Daniel Stock** (s. 16. syyskuuta 1992) on norjalainen maastohiihtäjä. Hän edustaa Lillehammer SK:ta.

## Ura
### Maailmancup
Stock debytoi maastohiihdon maailmancupissa maaliskuussa 2014 ollen Holmenkollenin 50 kilometrin perinteisen hiihtotavan kilpailussa 49:s. Ensimmäiset maailmancupin pisteensä Stock saavutti maaliskuussa 2015 niin ikään Holmenkollenilta, nyt vapaan hiihtotavan 50 kilometriltä sijoittuen sijalle 25. Maailmancupissa Stock nousi palkintopallille ensimmäisen ja toistaiseksi ainoan kerran 30 km yhdistelmähiihtokilpailussa oltuaan toinen Pyeongchangissa helmikuussa 2017.

### Arvokilpailut
Stock saavutti pronssia alle 23-vuotiaiden maailmanmestaruuskilpailuista Val di Fiemmestä 2014. Matkana oli 30 kilometrin yhdistelmäkilpailu.

## Lähteet
Stig Rästa

**Raul-Stig Rästa** (s. 24. helmikuuta 1980 Tallinna) on virolainen laulaja-lauluntekijä ja kitaristi. Hän edusti Viroa vuoden 2015 Eurovision laulukilpailussa Itävallan Wienissä yhdessä Elina Bornin kanssa itse säveltämällään ja sanoittamallaan kappaleella ”Goodbye to Yesterday”. Rästa ja Born voittivat Eesti Laul -kilpailun, ja näin ollen he pääsivät mukaan Euroviisuihin.. ”Goodbye to Yesterday” kilpaili Eurovision laulukilpailun ensimmäisessä semifinaalissa, sijoittui kymmenen parhaan joukkoon ja pääsi finaaliin. Finaalissa kappaleen sijoitus oli seitsemäs. Rästa oli mukana kirjoittamassa Viroa vuoden 2016 Eurovision laulukilpailussa edustaneen Jüri Pootsmannin kappaletta ”Play”. Rästa on mukana Eesti Laul -kilpailussa vuonna 2018 kappaleella ”Home”. 

Vuosina 2002–2006 Stig Rästalla oli Ithaka Maria ja Tomi Rahulan kanssa yhtye nimeltä *Slobodan River*.
Rästa on ollut *Traffic*-yhtyeen kitaristi vuodesta 2006 lähtien ja 2010 lähtien *Outloudz*-yhtyeen solisti.

Rästa on näytellyt Maarit Lallin suomalaisessa elokuvassa *[[Kuudes kerta]]* (vir. *Kuues kord*) (2017).

Stig Rästalla ja hänen vaimollaan Karinalla on vuosina 2016 ja 2018 syntyneet lapset.

## Lähteet

## Aiheesta muualla
Michael Ibiyomi

**Adeniyi Michael Ibiyomi** (s. 14. maaliskuuta 1993) on nigerialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan hyökkääjä.

Ibiyomi on pelannut urallaan Senegalin pääsarjaa Guédiawaye FC:ssä sekä Togon pääsarjaa OC Agazassa. Hän siirtyi Rovaniemen Palloseuraan helmikuussa 2015 nigerialaisesta jalkapalloakatemiasta. Sopimuksen kesto on yhden vuoden, mutta RoPS:lla on kahden vuoden jatko-optio Ibiyomista. Hän debytoi RoPS:in paidassa Liigacupissa ja teki kaksi maalia FC KTP:tä vastaan. Debyytti Veikkausliigassa tapahtui huhtikuussa 2015 Helsingin Jalkapalloklubia vastaan. Ibiyomi onnistui heti maalinteossa. Veikkausliigan kausi 2015 ei onnistunut aivan suunnitelmien mukaan eli 23 ottelussa vain yksi maali. RoPS ei jatkanut Ibioyomin sopimusta, joten hän siirtyi Kakkosessa pelanneeseen  AC Kajaaniin, jossa hän oli nostamassa seuraa kauden 2016 päätteeksi Ykköseen. 

## Lähteet
Scott Redding

**Scott Christopher Redding** (s. 4. tammikuuta 1993 Gloucester, Englanti) on brittiläinen ratamoottoripyöräilijä. Kaudella 2015 hän kilpailee MotoGP:n pääluokassa Marc VDS-tallissa numerolla 45. Hän on 185 senttimetriä pitkä ja painaa 78 kilogrammaa.

## Ura
### 125-kuutioiset
Redding debytoi 125-kuutioisissa kaudella 2008 Aprilian pyörällä Blusens Aprilia-tallissa. Hän voitti uransa kahdeksannen kilpailunsa Donington Parkilla ja oli sarjan yhteispisteissä yhdestoista. 

Reddingin toinen kausi 125-kuutioisissa ei ollut yhtä menestyksekäs, hän oli parhaimmillaan kolmas, jälleen Doningtonissa. Yhteispisteissä hän oli viidestoista.

### Moto2
Kaudeksi 2010 Redding siirtyi Moto2-luokkaan ja Marc VDS-talliin. Hän oli parhaimmillaan kolmas Intian Grand Prix'issä ja oli sarjan yhteispisteissä kahdeksas. Hän oli kauden aikana mukana myös Shoya Tomizawan hengen vaatineessa onnettomuudessa Misanossa.

Kaudella 2011 Redding jatkoi samassa tallissa ollen kauden yhteispisteissä vasta 15:s. Kilpailussa hän oli parhaimmillaan viides.

Myös kauden 2012 Redding ajoi Mard VDS:llä. Hän saavutti kauden aikana neljä kolmatta sijaa ja oli lopulta sarjan yhteispisteissä viides.

Kaudella 2013 Redding jatkoi jälleen Marc VDS-tallissa. Hän voitti kauden aikana kolme kertaa ja oli seitsemän kertaa palkintokorokkeella. Tämä riitti sarjan toiseen tilaan Pol Espargarón jälkeen.

### MotoGP
Kaudeksi 2014 Redding siirtyi MotoGP:n pääluokkaan Go&Fun Gresini Hondan talliin. Hän oli kauden aikana parhaimmillaan seitsemäs kaksi kertaa ja oli sarjan yhteispisteissä lopulta 12:s.

Kaudella 2015 Redding jatkaa MotoGP-sarjassa vanhan Moto2-tallinsa Marc VDS:n riveissä.

## Lähteet

## Aiheesta muualla
Aaro Forsman

**Aaro Forsman Oy** on Vantaan Viinikkalassa, Kehä III:n pohjoispuolella toimiva, vuonna 1979 perustettu suomalainen teetalo. Se tunnetaan nimellä *Forsman tea* myydystä teetuotteista. Yritys on keskittynyt irtoteen maahantuontiin, valmistukseen ja tukkukauppaan. 

Yrityksellä on toimitilat Vantaan Viinikkalassa, lähellä Kehä III:a. Rakennuksessa on myös teemyymälä ja teehuone, jossa asiakkaat saavat maistella teelaatuja ja jossa järjestetään teenmaisteluja myös suuremmille ryhmille. Myymälässä on esillä yrityksen kaikki, yli 500 teelaatua. Pääosa, yli 80 prosenttia alallaan Pohjoismaiden suurimpiin kuuluvan yrityksen tuotannosta viedään ulkomaille, 20 maahan.

Yrityksen tunnetuimpiin teesekoituksiin kuuluu Keisarin Malja, joka avasi Forsman teelle Venäjän markkinat 1990-luvulla, kun moskovalaisen tavaratalon sisäänostaja hullaantui Aaro Forsmanin ja nykyisen toimitusjohtaja Ari Santamäen sinne tuoman teen makuun.
 
## Lähteet
Doc Martin

**Doc Martin** on brittiläinen draamakomediasarja urallaan psyykkisiin ongelmiin ajautuneesta huippukirurgista, joka asettuu paikallislääkäriksi lapsuutensa maisemiin Cornwalliin. Martin Clunes näyttelee sarjan pääroolissa kulmikasta ja sosiaalisesti taitamatonta tohtori Martin Ellinghamia. Kuvitteelliseen Portwennin kylään sijoittuvan sarjan on kehittänyt Dominic Minghella vuoden 2000 elokuvassa *[[Pelastakaa Grace]]* esiintyneen lääkärihahmon Martin Bramfordin pohjalta. Sarjan ensimmäinen jakso lähetettiin Britanniassa 2004.

Syyskuuhun 2013 mennessä sarjaa oli esitetty 70 maassa. Suosituin se on ollut Ranskassa, Saksassa, Espanjassa, Alankomaissa, Kreikassa, Puolassa ja Venäjällä. Monissa maissa sarjasta tehdään tai suunnitellaan paikallista versiota. Pääosan esittäjä Martin Clunes on naimisissa sarjan tuottajan Philippa Braithwaiten kanssa. Sarjan suosio on tehnyt heistä miljonäärejä.

Suomessa Yle TV1 esitti *Doc Martinin* kuusi ensimmäistä kautta arkipäivien alkuillan ohjelmapaikallaan. *Doc Martin* oli useana viikkona Suomen katsotuin ulkomainen televisiosarja ja keräsi tasaisesti yli puolen miljoonan katsojalukuja.

Suomessa seitsemäs tuotantokausi alkoi 1. helmikuuta 2016. Se lähetettiin uusintoina syksyn 2017 sunnuntain alkuilloissa. Kahdeksas tuotantokausi esitettiin joulupäivästä 2017 alkaen arkipäivisin.

Sarjan kymmenes ja viimeinen tuotantokausi esitettiin Ylellä joulukuussa 2022.

## Näyttelijät

## Tuotanto
Sarjan kuvauspaikkana on käytetty Cornwallin pohjoisrannikolla sijaitsevaa kalastajakylää nimeltä Port Isaac. Siellä kuvattiin myös Doc Martin -hahmon ensimmäinen esiintyminen, vuoden 2000 elokuva *Pelastakaa Grace*.

## Katsojaluvut

Yle TV1 on esittänyt sarjaa useaan otteeseen arkipäivisin kello 17–18.

### 2015

### 2016

*Keskikatsojamäärä = Katsojien määrän keskiarvo koko ohjelman keston ajalta.
*Tavoittavuus = Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.

## Lähteet
Kuhmalahden kirkko

**Kuhmalahden kirkko** on Kangasalan Kuhmalahdella sijaitseva puinen pitkäkirkko, jonka arkkitehti Ernst Lohrmann suunnitteli 1780 rakennetun ja 1848 puretun kirkon tilalle. Kirkon piirustukset laadittiin 1843 ja rakennus valmistui 1846. Kirkon pinta-ala on 336 neliötä ja siinä on istumapaikkoja 400 hengelle. Molemmissa päädyissä ja toisella sivulla on matalammat osat, joissa on muun muassa sakaristo. Kirkkosalissa on kolme pylväiden erottamaa tasakattoista laivaa, pylväiden varassa olleet sivustojen lehterit purettiin 1926. Myös vaakalaudoitettuja ulkoseiniä jakavat pylväät, kaksikerroksiset ikkunat on pyöristetty yläosastaan. Kirkon kaksiosainen alttaritaulu *Ristiinnaulitseminen* ja *Lain antaminen Siinailla* on Svefildin 1795 maalaama. Kirkon 7-äänikertaiset urut valmisti Kangasalan urkutehdas 1884, vuonna 1911 niistä tehtiin 10-äänikertaiset. Kirkkoa on korjattu 1901 ja 1926. Kirkon kaksinivelisen kellotapulin rakensi Matti Åkerblom 1780–1782.

## Lähteet

## Aiheesta muualla
* Kangasalan kirkot (Viitattu 16.3.2015)
Vehkajärven kirkko

**Vehkajärven kirkko** on Kangasalan kunnassa, Kuhmalahden Vehkajärven kylässä sijaitseva pieni puinen, satulakattoinen ja torniton pitkäkirkko, joka rakennettiin paikallisen puuseppä Benjamin Hellénin piirustusten mukaan 1841. Istumapaikkoja kirkossa on noin 150. Kirkon kaksiosainen alttaritaulu *Ristiinnaulittu* ja *Jeesuksen kirkastus* on Otto Berggrenin maalaama. 5-äänikertaiset urut valmisti Kangasalan urkutehdas 1936. Kirkkoa korjattiin 1931, jolloin se vihittiin uudelleen käyttöön. Puinen erillinen kellotapuli on 1840-luvulta.   

## Lähteet

## Aiheesta muualla
* Kangasalan kirkot (Viitattu 16.3.2015)
Kaija Tanskanen

**Kaija Tellervo Tanskanen** (24. maaliskuuta 1926 Kiihtelysvaara – 15. tammikuuta 2012) oli suomalainen Sipoossa asunut musiikinopettaja, lausuja ja runoilija.

Tanskanen kävi Joensuun tyttökoulua 1937–1942 ja Joensuun yhteiskoulua 1942–1943 sekä Lahdessa toiminutta Viipurin musiikkiopistoa 1944–1946. Hän valmistui musiikinopettajaksi Sibelius-akatemiasta 1950 ja logonomiksi Suomen Puheopistosta 1958. Myöhemmin hän valmistui vielä musiikin maisteriksi Sibelius-akatemiasta 1996.

Tanskanen toimi musiikinopettajana ja yksityisopettajana 1950–1975. Hän aloitti kirjailijan uransa jäätyään työkyvyttömyyseläkkeelle. Tanskanen oli myös radiossa runojen lausujana ja hän esiintyi lisäksi radion puheohjelmissa. 

## Teoksia
* *Laulukoulu : äänenmuodostuksen peruskurssi kouluille, musiikkiopistoille ja seminaareille*. Musiikki Fazer, Helsinki 1964, 2. painos 1966, 3. painos 1974
* *Ateistin sanoitus : runoja vuodelta 1970*. Tekijä, Kärrby 1973
* *Jumala : runoja valosta*. Tekijä, Kärrby 1975
* *Semanttinen todistus Jumalan olemassaolosta 1978-08-15*. K. Tanskanen, Sipoo 1978
* *Neitseellinen syntymä : semanttista tietoa*. K. Tanskanen, Sipoo 1978
* *Tietämättömyyden tuskasta pois : sanontojen semanttista rajausta v. 1979*. Tekijä, Kärrby 1979
* *Mini-lapsen laulukoulu*. K. Tanskanen, Sipoo 1979
* *[[Ainikki Voipio]]n tie Vassar Collegesta Taipalsaarelle*. K. Tanskanen, Sipoo 1983
* *Runoja Sipoosta. Osa 1*. K. Tanskanen, Kärrby 1992, lisäpainos 2005 
* *Runoja Sipoosta. Osa 2*. K. Tanskanen, Kärrby 1996, lisäpainos 2006
* *Topeliuksen runoihin Sibeliuksen säveltämät pianosäesteiset yksinlaulut*. K. Tanskanen, Sipoo 1996
* *Kirjastonhoitaja Iida Piipponen syntyi sata vuotta sitten Kiihtelysvaaran Heinävaaralla Ala-Piippolassa*. K. Tanskanen, Sipoo 1997
* *Rakel ja Astrid Salminen : kaksi johtajaa*. K. Tanskanen, Sipoo 1997
* *Runoja Sipoosta. Osa 3*. K. Tanskanen, Sipoo 1998
* *Kiihtelysvaarasta Iida Lampisen kansanlauluja*. K. Tanskanen, Kärrby 1998
* *Runoja Sipoosta. 4 osa*. K. Tanskanen, Sipoo 1999, lisäpainos 2004
* *Synonyymiteoria suomeksi*. K. Tanskanen, Kärrby 1999
* *Runoja Sipoosta. 5 osa*. K. Tanskanen, Sipoo 2000, lisäpainos 2004
* *Runoja Sipoosta. 6 osa*. Kaija Tanskanen, Kärrby 2003
* *Järkytyksiä : omaelämäkerta vuosilta 1926-2004*. Kaija Tanskanen, Sipoo 2004
* *Muistiinpanoja aurinkojumalasta*. Palladium-kirjat, Siuro 2004
* *Runoja Sipoosta. Osa 7*. Kaija Tanskanen, Sipoo 2004, lisäpainos 2006
* *Runoja Sipoosta. Osa 8*. Kaija Tanskanen, Sipoo 2005
* *Runoja Sipoosta. Osa 9*. Kaija Tanskanen, Sipoo 2005
* *Runoja Sipoosta. Osa 10*. Kaija Tanskanen, Sipoo 2006
* *Opettaja muistelee*. Kaija Tanskanen, Söderkulla 2006
* *Runoja Sipoosta. Osa 11*. Kaija Tanskanen, Sipoo 2007

## Toimitustöitä
* Kaarlo Marjanen : *Puheilmaisusta taitona ja taiteena : lausuntapedagoginen luentosarja* ; toimittajat Antti Sovijärvi, Kaija Tanskanen, Else Tanttu. Suomen puheopisto, Helsinki 1986

## Lähteet
* 

## Viitteet
Saint-Pourçain-sur-Sioule

**Saint-Pourçain-sur-Sioule** on kunta Ranskassa Allier'n departementissa Auvergnen alueella. Se on vanha kaupunki joka on kasvanut 500-luvulla perustetun luostarin ympärille. Saint-Pourçain-sur-Sioule sijaitsee keskellä vanhaa viininviljelyaluetta. Keskiajalla alueen viiniä juotiin Ranskan kuninkaan hovissa. Nykyään tätä AOC luokiteltua viiniä viljellään 19 kunnassa yli 600 hehtaarin alueella.

## Aiheesta muualla

## Lähteet
Tata Global Beverages

**Tata Global Beverages** on Intian suurimpaan yritykseen, Tata Groupiin kuuluva elintarvikealan yritys. Tata Global Beverages luetaan maailman suurimpiin teevalmistajiin. Yrityksen kotipaikka on Kalkutta.

Vuosikertomuksensa (2013–2014) mukaan Tata Global Beverages on maailman 2. suurin teetalo ja kymmenen suurimman toimijan joukossa maailmanlaajuisilla kahvimarkkinoilla. Tilivuoden 2013–14 liikevaihdokseen yritys raportoi 7&nbsp;738 crorea Intian rupiaa (INR) eli noin 912 miljoonaa euroa. Tältä tilikaudelta yritys teki 4,81 miljardin INR nettotuloksen eli noin 56,7 milj. EUR (vuoden 2013 vaihtokurssein) 

Yrityksen liikevaihdosta tulee noin 71 prosenttia teestä, 18 prosenttia kahvista, 10 prosenttia viljelyksistä ja prosentti muilta liiketoiminta-aloilta (2013–2014). 

Sen tuotevalikoimaan kuuluvat esimerkiksi teebrandit Tetley (36 prosenttia yrityksen myynnistä 2013–2014), *Tata Tea* ja *Good Earth* sekä kahvimerkki Eight O'clock. Yrityksellä on Intian Starbucks-ketjun kahviloista vastaava Tata Starbucks -yhteisyritys Starbucksin kanssa.

## Lähteet

## Aiheesta muualla
*Are small farms in India the key to taking tea organic?  (theguardian.com)
*Indian child slavery - in pictures (2013)  (theguardian.com)
Kristofer Enckell

**Karl Robert Kristofer Toussaint Enckell** (3. maaliskuuta 1927 Helsinki – 17. toukokuuta 2014 Helsinki) oli suomalainen ruotsin kielellä kirjoittanut runoilija ja toimittaja. 

Kristofer Enckellin vanhemmat olivat kirjailija, professori Olof Enckell ja kirjailija Monica Ehrström. Hän valmistui agrologiksi Turun ruotsinkielisestä maatalousopistosta.

Kristofer Enckell oli naimisissa Lea Suhosen kanssa. Heidän poikansa ovat kirjailija, kääntäjä ja kuvataiteilija Martin Enckell (s. 1954) sekä näyttelijä Robert Enckell (s. 1959).

## Teoksia
* *Natt för fega.* [Runoja.] Söderström, Helsingfors 1949.

## Lähteet
Associated British Foods

**Associated British Foods** on suuri lontoolainen monikansallinen yritys, joka toimii muun muassa elintarviketeollisuudessa, vähittäiskaupan ja ainesosakaupan alalla. Yrityksen osake noteerataan Lontoon pörssissä (LSE: ABF). Yrityksen liikevaihto syksyllä 2014 päättyneen tilivuoden ajalta oli 12,9 miljardia Englannin puntaa ja liikevoitto 1,1 miljardia puntaa.

Yrityksen toiminnot on jaettu viiteen liiketoiminta-alaan, jotka ovat sokeri, maatalous, vähittäiskauppa, päivittäistavarakauppa ja ainesosat.

Yritys tunnetaan Suomessa esimerkiksi Twinings-teestä, joka oli vuonna 2014 Suomen suurin teemerkki 31 prosentin osuudellaan vähittäiskaupassa. Myös Ryvita-näkkileivät ovat saman konsernin tuotteita.


Twinings Strand Heritage Shop, London, UK - 20111128.jpg|Twiningsin perinteikäs teemyymälä Lontoon keskustassa (The Strand, City of Westminster).
Primark, The Headrow, Leeds (11th April 2011).jpg|Associated British Foods-konserniin kuuluvan Primark-vaatekauppaketjun myymälä Leedsissä.


BritishSugarAlscottCB.JPG|British Sugar-yhtiön sokeritehdas Alscottissa, Shropshiressä.


## Lähteet

## Aiheesta muualla
* Associated British Foods  (theguardian.com)
Mercedes-Benz Sprinter

**Mercedes-Benz Sprinter** on Mercedes-Benzin vuodesta 1995 lähtien valmistama isokokoinen pakettiauto. Sprinteristä on valmistettu pakettiauton lisäksi paljon pikkubusseja, ja se on ollut suosittu matkailuautojen, erityisesti Hymerien, alustana. Pohjois-Amerikassa Sprinteriä on myyty myös Dodgen ja Freightlinerin merkeillä. 

## Mercedes-Benz Sprinter I (1995–2006, W903)

Ensimmäisen sukupolven Sprinter esiteltiin korvaamaan ikääntynyt Mercedes-Benz TN, jota oli valmistettu vuodesta 1977. Sprinter voitti Vuoden Pakettiauto -palkinnon 1995. Sprinterin sisarmalli oli Volkswagen LT.

Vuonna 2000 esiteltiin Sprinterin facelift-malli. Uudistuksen myötä auto sai uudet puskurit, maskin ja ajovalot. Sisällä oli täysin uusittu kojelauta.

Sprinterin umpimalli oli saatavana kolmella eri akselivälillä (3 000 mm, 3 550 mm ja 4 025 mm) ja kahdella eri korkuisella katolla.

### Tilavuudet ja kantavuudet
* Normaali akseliväli, normaali katto: 7,00 m³, 660–860 kg 
* Keskipitkä akseliväli, normaali katto: 9,1 m³, 1 490 kg 
* Keskipitkä akseliväli, korkea katto: 10,4 m³,1 460 kg 
* Pitkä akseliväli, korkea katto: 13,4 m³, 2 250 kg  

### Moottorit

## Mercedes-Benz Sprinter II (2006–2018, W906)

Toisen sukupolven Sprinter esiteltiin vuonna 2006. Takavedon lisäksi auton saa myös nelivetoisena. Sprinterin sisarmalli on Volkswagen Crafter.

Toisen sukupolven Sprinter koki faceliftin vuonna 2014. Uudistuksia olivat uudet puskurit, ajovalot, maski sekä ohjauspyörä.

Sprinterin umpipakettiautosta on jopa yhdeksän erikokoista versiota, autoa saa neljällä eri akselivälillä sekä kolmella eri kattokorkeudella. Sprinter II:ssä uutuutena tuli myös automatisoidut ovet.

### Tilavuudet ja kantavuudet:
* Normaali akseliväli, normaali katto: 7,5 m³, 1 030–1 555 kg  
* Normaali akseliväli, korkea katto: 8,5 m³, 998–1 520 kg 
* Keskipitkä akseliväli, normaali katto: 9,0 m³, 930–2 710 kg 
* Keskipitkä akseliväli, korkea katto: 11,0 m³, 899–2 680 kg 
* Keskipitkä akseliväli, superkorkea katto: 11,5 m³, 1 350–2 645 kg 
* Pitkä akseliväli, korkea katto: 14 m³, 1 250–2 510 kg 
* Pitkä akseliväli, superkorkea katto: 15,5 m³, 1 220–2 480 kg 
* Extrapitkä akseliväli, korkea katto: 15,5 m³, 1 200–2 465 kg 
* Extrapitkä akseliväli, superkorkea katto: 17 m³, 1 170–2 435 kg 

### Moottorit 2006–2009

### Moottorit 2009–2013

## Mercedes-Benz Sprinter III (2018–, W907/W910)

Kolmannen sukupolven Sprinter esiteltiin vuoden 2018 alussa. Taka- ja nelivetoisten versioiden lisäksi saatavana on nyt ensimmäistä kertaa myös etuvetoinen malli.

## Lähteet
* Sprinter Mercedes-Benzin sivuilla

### Viitteet

## Aiheesta muualla

*https://sprinter-source.com/
Anna Louhivuori

**Anna Tellervo Louhivuori** (o.s. **Malkki**; s. 26. maaliskuuta 1927 Helsinki) on suomalainen kääntäjä.

Louhivuori tuli ylioppilaaksi Helsingin suomalaisesta yhteiskoulusta vuonna 1945. Hän valmistui filosofian kandidaatiksi Helsingin yliopistosta vuonna 1953. Lukion ranskankielen opettajana hän toimi 1960–1976. Taidekasvatuksen assistenttina Louhivuori toimi Jyväskylän yliopistossa vuodesta 1976. Louhivuori on taiteidenvälisen tutkimuksen aikakauslehden Synteesi toimitusneuvoston jäsen.

Louhivuoren vanhemmat olivat VT Niilo Malkki ja Katri (o.s. Immonen). Louhivuoren puoliso oli lastenlääkäri Pekka Uolevi Louhivuori (1921–2018) vuodesta 1950. Louhivuori on asunut Jyväskylässä mutta myöhemmin Helsingissä. 

## Teoksia
* *Myytit kuvina : [[Marc Chagall]]in I Pariisinkauden (1910-1914) maalausten strukturalistis-semioottista tulkintaa*, Jyväskylän yliopiston väitöskirja. Jyväskylä studies in the arts 28. Jyväskylä 1988

## Toimitustöitä
* *Isoäidin kirjeitä vuosilta 1908-1932 (Hilda Sofia Immonen o.s. Konttinen 1851-1932)* ; toimittaneet Anna Louhivuori ja Leena Tuomaala. Toimittajat, Helsinki 2004

## Suomennoksia
* Alba de Céspedes : *Kielletty päiväkirja* : romaani. Otava 1956 (alkuteos *Quaderno proibito*)
* Alexandre Dumas vanhempi : *[[Kolme muskettisoturia]]* : romaani. Otava 1957, uusia painoksia 1966, 1968, 1978, 1994, 2004 (alkuteos *Les trois mousquetaires*)
* Pierre Boulle : *[[Kwai-joen silta]]*. Otava 1958, 6. painos 1961, uusia painoksia 1969, 1972, 1973, 1984, 1990, 2005 (alkuteos *Le pont de la rivière Kwai*)
* Georges Simenon : *[[Maigret]] vuokraa huoneen* : komissaario Maigret'n tutkimuksia. Otava 1958, 2. painos 1972 (alkuteos *Maigret en meublé*)
* Pierre Boulle : *Mitalin toinen puoli* : romaani. Otava 1959 (alkuteos *Les voies du salut*)
* Pierre Boulle : *Herrasmiehen ammatti* : romaani. Otava 1961 (alkuteos *Un métier de seigneur*)
* Françoise Mallet-Joris : *Leikitään maan alla*. Otava 1975 (alkuteos *Le jeu du souterrain*)

## Lähteet
* 

### Viitteet
Clipper tea

**Clipper tea** on vuonna 1984 perustettu teehen, kaakaoon ja kahviin keskittyvä brittiyritys. Se on tuonut markkinoinnissaan esille eettisiä arvoja ja tuottaa muun muassa reilun kaupan teetä. Yrityksen teetä myydään myös suomalaisissa vähittäismyymälöissä. 

Keväällä 2012 Clipper tea myytiin yrityskaupalla hollantilaiselle Wessanen-yhtymälle. Yrityksellä oli tuolloin 90 työntekijää, kun taas ostajakonsernin henkilöstömäärä Euroopassa oli 2&nbsp;000. Vuonna 2011 Clipper tea teki 16 miljoonan punnan myynnin.

## Lähteet
Spelunky

**Spelunky** on roguelike-elementtejä sisältävä kaksiulotteinen indie-tasohyppelypeli. Se julkaistiin alun perin ilmaiseksi PC:lle vuonna 2008, ja sen lähdekoodi julkaistiin vuonna 2009. Pelistä julkaistiin vuonna 2012 päivitetty maksullinen versio Xbox 360:lle, ja kyseinen versio käännettiin myöhemmin myös muille alustoille (PC ja PlayStation 3 vuonna 2013, PlayStation 4 vuonna 2014).

Pelissä ohjataan luolatutkijaa, joka tutkii satunnaisesti luotuja luolia keräten aarteita, väistellen vihollisia ja ansoja ja pelastaen luoliin eksyneitä hahmoja.
Paris Berelc

**Paris MaryJo Berelc** (s. 29. joulukuuta 1998 Milwaukee, Wisconsin) on yhdysvaltalainen näyttelijä ja malli, jolla on kanadanranskalaisia ja filippiiniläisiä sukujuuria. Hän on parhaiten tunnettu Disney XD -kanavan action-komediasarjasta *[[Supersairaala]]* (), jossa hän näytteli supersankari Skylar Stormia ja Netflixin *Alexa & Katie* -sarjasta, jossa hän näytteli Alexa Mendozaa. Vuonna 2015 Berelc sai roolin Disney Channelin elokuvasta *[[Invisible Sister]]*.

Berelcin löysi mallitoimisto Ford Models hänen ollessa 9-vuotias. Siitä lähtien hän esiintyi sadoissa mainoksissa, mukaan lukien Kohl's, Sears, Boston Store ja Kmart. Lisäksi Berelc oli *[[American Girl (lehti)|American Girl]]* -nuortenlehden kannessa marras-/joulukuun 2009 numerossa. 12-vuotiaana hän aloitti näyttelijänopinnot Acting Studiossa Chicagossa. Ollessaan 14-vuotias Berelc muutti perheensä kanssa Los Angelesiin luomaan näyttelijänuraa.

Berelc aloitti tanssimisen neljävuotiaana ja oli kilpavoimistelija kuusivuotiaasta 14-vuotiaaksi asti. Hänellä on kolme nuorempaa siskoa.

## Lähteet

## Aiheesta muualla
*
Andrew Bentley

**Andrew Bentley** (s. 30. kesäkuuta 1952 Fleetwood, Englanti) on brittiläinen säveltäjä ja tietokonemusiikin tutkija, joka toimii Taideyliopiston Sibelius-Akatemian musiikkiteknologian professorina. Hän on opettanut myös Helsingin yliopistossa 1982–1984 sekä brittiläisissä Salford College of Technologyssä ja Nottinghamin yliopistossa. Hän on suorittanut musiikin tohtoritutkinnon Yorkin yliopistossa.

Bentley on opettanut musiikkiteknologiaa vuodesta 1973 ja ollut mukana perustamassa Britannian ensimmäistä popmusiikin korkeakoulututkintoa 1981 Manchesterissa. Vuosina 1976–1983 Bentley toimi Yleisradion kokeilustudion suunnittelijana ja sitä ennen Helsingin yliopiston musiikkitieteen laitoksen studiossa.

Bentley on ollut naimisissa musiikkitoimittaja ja säveltäjä Anna-Kaarina Kiviniemen kanssa. Heillä on kaksi poikaa.

## Lähteet
Ahmad Tea

**Ahmad Tea** on brittiläinen, vuonna 1986 perustettu maailman viiden suurimman teevalmistajan ryhmään kuuluva, perheyrityksenä toimiva teetalo. Yrityksen kotipaikka on Etelä-Englannin Eastleigh.

Yrityksen perustajat ovat kotoisin Iranista. Vuonna 2013 yhtiön myynnistä 60 prosenttia kertyi Venäjältä ja Iranista. Ahmad Tea vie tuotteitaan yli 80 maahan.

## Lähteet

## Aiheesta muualla
* Ahmad Tea: Opportunities and Challenges Abroad (9.11.2014)   (euromonitor.com)
Yleisradion kokeilustudio

**Yleisradion kokeilustudio** oli vuodesta 1972 noin vuosituhannen vaihteeseen Ylessä toiminut elektroakustisen musiikin koulutus-, tutkimus- ja tuotantoyksikkö.

Kokeilustudio oli osa Yleisradion ammattiopiston lähinnä yhtiön omiin tarpeisiin järjestämää musiikkiteknologian koulutusta. Uuden Radiotalon valmistuttua vuosina 1979–1989 kokeilustudiossa järjestettiin kuitenkin koulutusta myös taidemusiikin säveltäjille ja muille kiinnostuneille. Käytännönläheisen koulutuksen oppiaineina olivat muun muassa studiotekniikka,
tietokonemusiikin äänisynteesi ja analogisynteesi. Kokeilustudion opettajina toimivat Andrew Bentley, Pekka Sirén ja Jussi Liimatainen. Jarmo Sermilä toimi studion johtajana vuodesta 1976.

1970-luvun puolivälissä kokeilustudio sai käyttöönsä Erkki Kurenniemen suunnitteleman ja rakentaman Dimi-6000-musiikkitietokoneen, jota käyttivät muiden muassa Pekka Sirén, Otto Romanowski, Joe Davidow, Jukka Ruohomäki ja Marja Vesterinen. Myöhemmin Yle lahjoitti koneen Helsingin yliopistolle. Vuonna 2012 Yle lahjoitti kokeilustudiossa 30 vuotta käytetyn analogisen Serge-modulaarisyntetisaattorin Sibelius-Akatemialle.

## Palkittuja teoksia
Kokeilustudiossa tuotettuja ääniteoksia on palkittu kansainvälisissä kilpailussa kuten Prix Italia (Magnus Lindberg 1986, Kaija Saariaho 1987 ja Olli Kortekangas 1989), Unesco Rostrum (Jukka Tiensuu) ja Ars Electronica Prix Futura (Saariaho).

## Levytyksiä
Vuonna 1973 kokeilustudiossa tehtiin albumi *[[Ode to Marilyn]]*. Kokeilustudiossa tehtyä musiikkia julkaistiin myös vuonna 1978 albumilla *[[Suomalaista elektroakustista musiikkia]]* (Fennica Nova FENO 5), joka sisältää Sermilän, Herman Rechbergerin, Jukka Ruohomäen, Osmo Lindemanin, Antero Honkasen, Otto Romanowskin ja Paavo Heinisen musiikkia. Osa levyn äänitystyöstä tehtiin Helsingin yliopiston musiikkitieteen laitoksen studiossa, EMS-tietokonemusiikkistudiossa Tukholmassa, Lindemanin omassa kotistudiossa ja Finnvox-levytysstudiossa. Myös Åke Anderssonin ja Antero Honkasen albumi *Reidarin sähköiset kuvat* (Love Records LRLP 218, 1977) tehtiin Ylen kokeilustudiossa.

## Lähteet
Cläk

Cläk oli helsinkiläinen vuosina 1979-1982 toiminut punkrockyhtye, jonka jäsenistä tunnetuimmat ovat nykyisin Nolla nolla nolla -yhtyeessä vaikuttavat Haba Ehrström ja Make Timonen. Yhtye julkaisi kaksi vinyyliä.

## Diskografia
* Cläk EP (1981)
* Äiti potki meidät himasta (1982)
Varennes-sur-Allier

**Varennes-sur-Allier** on kunta Ranskassa Allier'n departementissa Auvergnen alueella. Se sijaitsee puolessa välissä Moulinsin ja Vichyn välistä tietä. Kaupungissa on ollut asutusta jo roomalaisten vallan aikaan. Keskiajalla kaupunki linnoitettiin. Linnoituksesta on enää jäljellä yksi muurin torneista. Ranskan uskonsodassa 1500-luvulla kaupunkilaiset tukivat Henrik IV:tä, josta tuli myöhemmin Ranskan kuningas. Henrik IV palkitsi kaupungin lahjoittamalla kellon, jota soitetaan vieläkin kaupungintalon kellotapulissa tasatunnein.

## Aiheesta muualla

## Lähteet